
VILNIAUS R. PABERŽĖS „VERDENĖS“ GIMNAZIJOS VADOVŲ, MOKYTOJŲ IR PAGALBOS MOKINIUI SPECIALISTŲ KVALIFIKACIJOS TOBULINIMO PROGRAMA
2026–2027 M. M.

I. 2025–2026 M. M. KVALIFIKACIJOS TOBULINIMO PROGRAMOS ĮGYVENDINIMO ANALIZĖ
2025–2026 m. m. Gimnazijos vadovų, mokytojų ir pagalbos mokiniui specialistų kvalifikacijos tobulinimo programos įgyvendinimo analizę atliko Metodinė taryba. Pedagoginiai darbuotojai kvalifikaciją tobulino dalyvaudami seminaruose, mokymuose, konferencijose, kolegialaus mokymosi ir gerosios patirties sklaidos veiklose. Aktualia informacija, mokinių ugdymo(si) klausimais ir mokymuose įgyta patirtimi buvo dalijamasi Metodinės tarybos bei metodinių grupių posėdžiuose, vykdoma gerosios patirties sklaida Gimnazijos ir platesnėje švietimo bendruomenėje. Kvalifikacijos tobulinimo veiklų analizė pristatyta Mokytojų taryboje. Atsižvelgiant į 2025–2026 m. m. patirtį, 2026–2027 m. m. tikslinga kvalifikacijos tobulinimą dar glaudžiau sieti su individualizuotu ir įtraukiuoju ugdymu, mokinių savivaldumu ir asmenine pažanga, saugios ir palaikančios aplinkos kūrimu, ugdymo proceso kokybe, skaitmeninių kompetencijų bei atsakingo dirbtinio intelekto naudojimo plėtra.

II. BENDROSIOS NUOSTATOS
1. Kvalifikacijos tobulinimo programa parengta vadovaujantis Lietuvos Respublikos švietimo įstatymu, Lietuvos Respublikos švietimo, mokslo ir sporto ministro 2025 m. gruodžio 9 d. įsakymu Nr. V-1238 „Dėl Pedagoginių darbuotojų (išskyrus aukštųjų mokyklų darbuotojus) 2026–2028 metų prioritetinių kvalifikacijos tobulinimo sričių patvirtinimo“, Gimnazijos vadovų, mokytojų ir pagalbos mokiniui specialistų kvalifikacijos tobulinimo tvarkos aprašu ir kitais kvalifikacijos tobulinimą reglamentuojančiais teisės aktais.
2. Programa dera su 2026–2027 m. m. Gimnazijos veiklos prioritetais: individualizuoto ir įtraukiojo ugdymo stiprinimu; mokinių mokymosi motyvacijos, savivaldaus mokymosi ir atsakomybės už asmeninę pažangą stiprinimu; saugios, palaikančios ir įtraukios aplinkos kūrimu; ugdymo proceso kokybės gerinimu, racionaliai planuojant mokymosi krūvį ir plėtojant mokinių pasirinkimo galimybes.
3. Kvalifikacijos tobulinimo formos: kvalifikacijos tobulinimo programos ir renginiai, stažuotės, konferencijos, seminarai, kursai, paskaitos, edukacinės išvykos, kolegialaus mokymosi veiklos, mentorystė, savišvieta ir kitos teisės aktuose numatytos profesinio tobulėjimo formos.

III. KVALIFIKACIJOS TOBULINIMO TIKSLAS, UŽDAVINIAI, PRIORITETAI IR KRYPTYS
4. Kvalifikacijos tobulinimo tikslas – sudaryti sąlygas pedagoginiams darbuotojams kryptingai tobulinti profesines kompetencijas, siejant profesinį augimą su Gimnazijos veiklos prioritetais, ugdymo kokybės gerinimu, mokinių individualių poreikių atliepimu, jų pažanga ir gerove.
5. Kvalifikacijos tobulinimo uždaviniai:
5.1. sudaryti sąlygas pedagoginiams darbuotojams sistemingai tobulinti profesines kompetencijas pagal individualius poreikius ir Gimnazijos veiklos prioritetus;
5.2. stiprinti individualizuoto ir įtraukiojo ugdymo, universalaus dizaino ugdymuisi, diferencijavimo ir mokinių pasirinkimo galimybių taikymo kompetencijas;
5.3. plėtoti mokinių mokymosi motyvacijos, savivaldaus mokymosi, refleksijos, įsivertinimo ir asmeninės pažangos stebėjimo praktikas;
5.4. stiprinti skaitmenines kompetencijas, atsakingą ir etišką dirbtinio intelekto priemonių taikymą ugdymo procese;
5.5. plėtoti socialines ir emocines, bendradarbiavimo, prevencinės veiklos, lyderystės ir vadybos kompetencijas;
5.6. skatinti kolegialų mokymąsi, refleksiją, gerosios patirties sklaidą ir duomenimis grįstą ugdymo praktikos tobulinimą;
5.7. racionaliai ir tikslingai naudoti kvalifikacijos tobulinimui skirtas lėšas.
6. 2026–2027 m. m. Gimnazijos kvalifikacijos tobulinimo prioritetai ir kryptys:
6.1. Individualizuoto, įtraukiojo ir mokinių pažangą skatinančio ugdymo stiprinimas.
Kryptys:
• universalaus dizaino ugdymuisi, diferencijavimo ir individualizavimo principų taikymas;
• mokinių skirtingų gebėjimų, poreikių ir talentų atpažinimas bei jų plėtojimas;
• formuojamasis vertinimas, refleksija, įsivertinimas ir asmeninės pažangos stebėjimas;
• savivaldaus mokymosi, mokymosi motyvacijos ir atsakomybės už mokymąsi stiprinimas;
• mokinių pasirinkimo galimybių ir skirtingų mokymosi būdų plėtra.
6.2. Medijų, skaitmeninių kompetencijų ir atsakingo dirbtinio intelekto taikymo stiprinimas.
Kryptys:
• skaitmeninio ugdymo turinio ir priemonių tikslingas taikymas;
• DI priemonių integravimas į ugdymo proceso planavimą ir organizavimą;
• kritinis DI sugeneruoto turinio vertinimas, etikos, akademinio sąžiningumo ir socialinės atsakomybės principų taikymas;
• skaitmeninių priemonių naudojimas mokinių įsitraukimui, individualizavimui ir grįžtamajam ryšiui stiprinti.
6.3. Saugios, palaikančios ir bendradarbiaujančios ugdymo aplinkos kūrimas.
Kryptys:
• mokinių socialinių ir emocinių kompetencijų bei gyvenimo įgūdžių ugdymas;
• prevencinės veiklos, patyčių, emocinių sunkumų ir kitų rizikos veiksnių atpažinimo kompetencijų stiprinimas;
• mokinių emocinės gerovės, fizinio aktyvumo ir sveikatai palankios aplinkos stiprinimas;
• mokinių, mokytojų ir tėvų partnerystės bei bendradarbiavimo plėtojimas;
• pilietiškumo, bendruomeniškumo ir socialinės atsakomybės ugdymas.
6.4. Profesinio bendradarbiavimo, lyderystės ir ugdymo kokybės kultūros stiprinimas.
Kryptys:
• kolegialus mokymasis, mentorystė, pamokų stebėjimas ir gerosios patirties sklaida;
• pedagoginė lyderystė, komandinis darbas ir bendruomenės įtraukimas;
• duomenimis grįstas sprendimų priėmimas ir profesinės veiklos refleksija;
• ugdymo proceso kokybės gerinimas, racionalus mokymosi krūvio planavimas;
• vadovavimo, lyderystės ir strateginio švietimo įstaigos valdymo kompetencijų stiprinimas.
7. Įgyvendinant Programą atsižvelgiama į visas nacionaliniu lygmeniu patvirtintas 2026–2028 metų prioritetines kvalifikacijos tobulinimo sritis: medijų ir skaitmeninių kompetencijų stiprinimą; įtraukiojo ugdymo planavimo ir įgyvendinimo kompetencijų tobulinimą; ugdymo turinio atnaujinimo, didaktikos ir vertinimo kompetencijų stiprinimą; pilietiškumo, bendrųjų kompetencijų ir gyvenimo įgūdžių ugdymą; švietimo įstaigų lyderystės ir vadybos stiprinimą; sveikatos stiprinimo, fizinio aktyvumo ir emocinės gerovės užtikrinimą.

IV. KVALIFIKACIJOS TOBULINIMO PRIEMONĖS
	Eil. Nr.
	Priemonė / veikla
	Laikas
	Atsakingi
	Laukiamas rezultatas

	1.
	Išanalizuoti pedagoginių darbuotojų profesinio tobulėjimo poreikius ir, atsižvelgiant į Gimnazijos bei nacionalinius prioritetus, numatyti kvalifikacijos tobulinimo kryptis.
	Rugpjūtis–rugsėjis
	Direktoriaus pavaduotojas ugdymui, Metodinė taryba
	Nustatyti aktualiausi bendruomenės kvalifikacijos tobulinimo poreikiai ir kryptys.

	2.
	Sudaryti sąlygas pedagoginiams darbuotojams dalyvauti tiksliniuose kvalifikacijos tobulinimo renginiuose pagal Programos prioritetus.
	Visus mokslo metus
	Gimnazijos administracija
	Pedagoginiai darbuotojai kryptingai tobulina kompetencijas, susijusias su Gimnazijos veiklos prioritetais.

	3.
	Organizuoti Gimnazijoje bendrus mokymus / seminarus aktualiomis temomis: įtraukusis ugdymas ir universalus dizainas ugdymuisi; mokinių pažangos stebėjimas ir savivaldus mokymasis; DI taikymas ugdyme; emocinė gerovė ir prevencija.
	Visus mokslo metus
	Gimnazijos administracija, Metodinė taryba
	Bendruomenėje stiprinamos prioritetinės kompetencijos ir susitariama dėl jų taikymo praktikoje.

	4.
	Tęsti kolegialaus mokymosi projektą „Kolega kolegai“: pamokų / veiklų stebėjimas, aptarimas, refleksija ir gerosios patirties sklaida.
	Visus mokslo metus
	Direktoriaus pavaduotojas ugdymui, Metodinė taryba, metodinės grupės
	Stiprėja kolegialaus mokymosi kultūra; pedagogai perima ir praktiškai išbando kolegų taikomus veiksmingus metodus.

	5.
	Plėtoti mentorystę ir pagalbą naujai atvykusiems bei mažesnę pedagoginę patirtį turintiems mokytojams.
	Pagal poreikį
	Gimnazijos administracija, paskirti mentoriai, metodinių grupių pirmininkai
	Naujai dirbantys pedagogai gauna sistemingą profesinę pagalbą ir greičiau įsitraukia į Gimnazijos veiklą.

	6.
	Metodinėse grupėse analizuoti ir skleisti kvalifikacijos tobulinimo renginiuose įgytas žinias bei praktikas, aptarti jų pritaikymą ugdymo procese.
	Ne rečiau kaip kartą per pusmetį
	Metodinių grupių pirmininkai, pedagoginiai darbuotojai
	Mokymuose įgytos žinios perkeliamos į kasdienę praktiką, vyksta tikslinga gerosios patirties sklaida.

	7.
	Skatinti pedagogus tikslingai taikyti skaitmenines ir DI priemones, aptariant jų naudą, ribotumus, etiką ir akademinį sąžiningumą.
	Visus mokslo metus
	Metodinė taryba, metodinės grupės
	Skaitmeninės ir DI priemonės taikomos atsakingai, tikslingai ir siejant su ugdymo(si) tikslais.

	8.
	Stebėti pedagoginių darbuotojų atestacijos eigą ir sudaryti sąlygas siekti aukštesnės kvalifikacinės kategorijos.
	Visus mokslo metus
	Gimnazijos direktorius, Atestacijos komisija, metodinių grupių pirmininkai
	Atestacija vykdoma pagal patvirtintą perspektyvinę programą; pedagogams teikiama reikalinga metodinė ir organizacinė pagalba.

	9.
	Vesti kvalifikacijos tobulinimo apskaitą ir stebėti kvalifikacijai skirtų lėšų panaudojimą.
	Visus mokslo metus
	Gimnazijos direktorius arba jo įgaliotas asmuo
	Turimi aktualūs duomenys apie kvalifikacijos tobulinimą ir lėšų panaudojimą.

	10.
	Įvertinti kvalifikacijos tobulinimo poveikį pedagogų praktikai ir Gimnazijos veiklos prioritetų įgyvendinimui; parengti Programos įgyvendinimo analizę.
	2027 m. birželis
	Metodinė taryba, direktoriaus pavaduotojas ugdymui
	Apibendrinti kvalifikacijos tobulinimo rezultatai, nustatytos stiprybės ir tolesnio profesinio augimo kryptys.



V. BAIGIAMOSIOS NUOSTATOS
8. Programos įgyvendinimą koordinuoja Gimnazijos direktoriaus paskirtas asmuo, atsakingas už pedagoginių darbuotojų kvalifikacijos tobulinimo organizavimą.
9. Programos įgyvendinimo analizę 2027 m. birželio mėnesį atlieka Metodinė taryba, remdamasi pedagoginių darbuotojų kvalifikacijos tobulinimo duomenimis, metodinių grupių informacija ir kitais Gimnazijoje prieinamais duomenimis.
10. Programos įgyvendinimo rezultatai ir siūlymai dėl tolesnių kvalifikacijos tobulinimo krypčių pristatomi Mokytojų taryboje.
11. Programa gali būti tikslinama mokslo metų eigoje, atsižvelgiant į teisės aktų pakeitimus, Gimnazijos veiklos poreikius ir turimas finansines galimybes.

